( 70 ) 
commendemens, de la part dudict conte, que tous gen- 
tilhommes, capitaines, patrons, pilottes, maronniers et aultres 
gens qu’estoient en toute l’armée, quelz qu’ilz fussent, eussent 
à inventoriser et donner par inventaire tous et quantz meubles 
qu’ilz avoyent en leur coffres, bahuz et basles, et deans 
xxiiu heures; que si se retrouvoit par après auItrement lorsque 
l’on en feroit ouverture et recherche, que tout seroit confisqué 
au proffît de Son Altèze ; commendant au surplus à tous capi¬ 
taines qu’ilz ne permissent de tirer aulcuns coffres ny désam- 
barquer personne sans licence. 
Et de tout comme la chose passoit, en fut advertie Son Altèze 
par Boysot, dois le Cap-Sainct-Vincent. Et pour ce que le tré- 
zorier Fabio Lambo et Jehan de Ponde, pagaclor, n’entendoient 
ny ne vouloient consentir que l'on ovrisse les coffres de la tré- 
zorerie, le conte en escripvit à Son Altèze par Marno, quil fut 
dépesché dudict Turbay en terre, pour dois là prendre la poste 
et appourter les nouvelles à Sadicte Altèze de nostre arrivée en 
Angleterre. Et y arriva sy à propos, que l’on espéroit plus la 
perte de nous aultres que nostre arrivée, par les tempestes et 
grandz vente qu’avoyent estés en Flandre lors que nous 
voguions : dont Son Altèze fut bien joyeuse d’entendre si 
bonnes nouvelles. 
Toutes ces choses parachevées, l’on fit voille le dimenche 
xxvm e , et le dernier jour l’on jecta l’ancre devant Douvre. Icy 
s’estoit résolu le conte à Lisbonne de se désambarquer et se 
mectre dedans les yaches pour passera Donquerque, pour éviter 
les bancz, et de ceste résolution en avoit adverty Son Altèze par 
Yerdugo : de sorte que les lougis estoient jà faictz de ce coustel 
là et du coustel de Brughes. Mais cecy fut changé pour la recher¬ 
che que l’on dehvoit faire des coffres, qu’estoit réservée pour 
Medelebourg. En ce port de Douvre, nous husmes nouvelles 
comme l’Ambassadeur d’Angleterre 1 avoit passé pour se trouver 
1 « Cet ambassadeur était don Diego de Guzman de Silva, chanoine de 
Tolède, nommé par le Roi au commencement de 1564, et parti de Bruxelles 
pour son poste vers le milieu de juin de la même année. Il avait été 
